

# ТР Хөкүмәт йортында Казан үзәгендәге яңа төзү проектлары турында фикер алыштылар.

*01.02.2013*


Бүген ТР Хөкүмәт йортында киңәшмәдә катнашучылар Казанның тарихи үзәгендә ун төзү проектын карап чыктылар. Киңәшмәне Татарстан Президенты Рөстәм Миңнеханов үткәрде. Киңәшмә барышында, тәкъдим ителгән проектларның шәһәрнең тарихи йөзенә туры килүе тикшерелде.

Тәкъдим ителгән проектлар арасында – Бутлеров һәм Маяковский урамнары чатында урнашкан бина, анда элек медицина хезмәткәрләренең Мәдәният йорты урнашкан булган. Инвестор уйлавынча, элеке тышкы кыяфәтендә торгызылучы бинада очсыз кунакханә урнаштырылачак. Тагын бер проект – Зур Кызыл урамында урнашкан хореография училищесының дүрт катлы интернат бинасы.

Кайбер проектлар тикшерүгә алдагы киңәшмәләрдә әйтелгән кимчелекләрне шактый үзгәрткәннән соң тәкъдим ителде, шул исәптән яшелләндерү мәйданын киңәйтү һәм скверлар булдыру турындагы проект. Кайбер очракларда инвесторлар яңа объектларны төзүдән тыш, югала баручы тарихи биналарны торгызу бурычын да үз өсләренә алганнар.

Тикшерелгән 10 объектның 8 буенча киңәшмәдә катнашучылар уңай карар кабул иттеләр. Калган ике проектның авторларына аларны әйтелгән күрсәтмәләр нигезендә эшләп бетерергә тәкъдим ителде.

*ТР Президентының матбугат хезмәте. Михаил Миронов.*
Дәүләт хакимияте һәм җирле үзидарә органнарының бердәм "Рәсми Татарстан" порталы